**Regulament de participare pentru campania**

**“Cautam cel mai cel suporter*”***

**28 iunie – 14 iulie 2024**

**Art. 1. ORGANIZATORUL SI REGULAMENTUL OFICIAL AL CAMPANIEI PROMOTIONALE**

1.1 Prezenta campanie intitulată **“Cautam cel mai cel suporter*”*** („**Campania**”) este organizată de societatea comercială **ERMES HOLDING S.R.L.**, cu sediul social în Bucureşti Sectorul 2, Strada Barbu Vacarescu, Nr. 201, GLOBALWORTH TOWER, Biroul Nr. 25, Etaj 11, înregistrata la Registrul Comerţului Bucuresti cu nr. J40/13786/2005, cod unic de înregistrare RO 17852937, denumită în cele ce urmează „**Organizatorul”**

1.2 Participanții la campanie sunt obligați sa respecte termenii si condițiile prezentului Regulament oficial al campaniei ( denumit in continuare „Regulament oficial„ ).

1.3 Regulamentul Campaniei este disponibil in mod gratuit oricărei persoane interesate, pe toata perioada campaniei, prin afișarea acestuia pe site-ul [**www.era-iasi.ro**](http://www.era-iasi.ro). si la sediul Centrului Comercial **ERA SHOPPING PARK situat in Iasi, Soseaua Păcurari nr.121, Județul Iași.**

1.4Organizatorul își rezervă dreptul de a completa si/sau modifica Regulamentul oficial, completarea si/sau modificarea urmând a fi adusa la cunoștința publicului in modalitățile prevăzute la art. 1 alin. 3.

1.5 Potrivit liberei decizii a Organizatorului, Campania poate fi mediatizata in scopul informării publicului, inclusiv prin intermediul unor materiale publicitare cu rol informativ.

**Art. 2. PERIOADA ŞI LOCUL DE DESFĂŞURARE**

2.1. Campania **“Cautam cel mai cel suporter*”*** se desfășoară în incinta **Centrului Comercial ERA SHOPPING PARK,** („**Centrul Comercial**”).

2.2 Campania va fi lansata la data de **28 iunie 2024 ora 11.00**, ora României si va înceta la data de **14 iulie 2024, ora 20.00**, ora României, in conformitate cu prevederile prezentului Regulament („**Durata Campaniei**”). Programul de desfasurare al campaniei este de urmatorul: vineri 28 iunie orele 11.00-21.00, sambata 29 iunie si 6 iulie orele 9.30 – 21.00, duminica 30 iunie si 7 iulie orele 9.30 – 20.00, luni-vineri, 1 – 5 iulie orele 9.30 – 21.00 si luni – vineri 8 – 12 iulie orele 9.30 – 21.00. În situația in care Organizatorul decide sa prelungească această campanie, acest fapt va fi adus la cunoștință publica in modalitățile prevăzute la art. 1 alin. 3.

**Art. 3.CONDIȚII DE PARTICIPARE SI PRODUSE PARTICIPANTE**

3.1 La acesta campanie participa **orice fel de produse**, indiferent de mărime sau sortiment, comercializate in incinta magazinelor care funcționează în cadrul Centrului Comercial **ERA SHOPPING PARK,**  cu **excepția**:

 a. țigărilor, care nu pot fi considerate produse participante la această Campanie, indiferent de modalitatea în care sunt vândute;

 b. băuturilor alcoolice, care nu pot fi considerate produse participante la această Campanie, indiferent de modalitatea în care sunt vândute;

 c. bonurile fiscale/chitanțele rezultate din tranzacții bancare, plata utilităților sau a abonamentelor și tranzacții de tip Exchange;

 Produsele/produsul participante trebuie achiziționate din oricare magazin al centrului comercial, iar valoarea bonului/bonurilor să aibă **în total peste 200 de lei**.

3.2 La Campanie poate participa orice **persoană fizică cetățean român, cu domiciliul sau reședința în România, care a împlinit vârsta de 18 ani la data inceperii Campaniei** şi care îndeplinește cumulativ următoarele **condiții („Participant”)**:

1. a cumpărat produse, în perioada stipulata la art. 2.2 in valoare totala de cel putin **200 lei** din **oricare magazin al centrului comercial,** astfel cum sunt ele descrise la art. 3.1 ;
2. se prezinta la Info Desk-ul Centrului Comercial **ERA SHOPPING PARK** în perioada **28 iunie – 14 iulie 2024** pentru:

(i) prezentarea bonurilor fiscale spre validare; sunt valabile doar bonurile fiscale prezentate in ziua in care au fost emise;

(ii) comunicarea datelor personale de identificare către reprezentantul Organizatorului pentru a le introduce in aplicație: **nume, prenume, telefon și semnătură**.

(iii) semnarea în cadrul aplicației în vederea confirmării primirii premiului instant.

1. prin participarea la acesta campanie **accepta integral si liber consimțit** prevederile acestui **regulament**.

3.3 **Nu pot participa** la Campanie:

* **angajații Organizatorului, angajații magazinelor din Centrul Comercial, indiferent dacă se află în timpul serviciului sau nu, rudele de gradul I ale angajaților, soțul/soția angajatului unui magazin, promiterii, merchandiserii, angajații firmelor colaboratoare precum şi rudele de gradul I ale acestora;**
* **persoanele juridice, indiferent de natura acestora sau persoanele fizice autorizate (PFA);**
* **persoana căreia i s-a emis factură pe persoana juridică sau PFA;**

3.4 În cazul în care pe bonul prezentat de către potențialul participant la Campanie se află pachete sau cartușe de țigări ori băuturi alcoolice, valoarea acestora se va scădea din valoarea totală a bonului, doar suma rămasă fiind luată în calcul pentru Campanie.

3.5 Organizatorul își rezerva dreptul de a înlătură orice tentativa de frauda prin restricționarea accesului la aceasta campanie a persoanelor care încearcă sa fraudeze. Organizatorul își rezervă dreptul de a refuza acordarea premiului oricărui participant cu privire la care există suspiciuni de fraudare. Pentru clarificarea situației, reprezentantul Organizatorului are dreptul de a solicita prezentarea produselor cumpărate aferente bonului / bonurilor fiscale.

3.6 Participantul va trebui sa păstreze bonul fiscal/bonurile ce atesta achiziționarea produselor participante la Campanie **in original, pe toata durata campaniei**.

**Art. 4. PREMIILE ACORDATE**

4.1 Premiile acordate in cadrul prezentei Campanii sunt următoarele:

**A.** **Premii instant**

Se vor acorda ca **premii instant**, în limita stocului disponibil de **1.667 de premii**,:

* + - 1. Minge oficiala Euro 2024, 17 buc x 494,99 lei TVA inclus

Acestea se vor acorda ca premiu instant, cate 1 minge pe zi, 1 talon razuibil aferent premiului fiind introdus in bol in fiecare dimineata inainte de startul campaniei. In cazul in care acesta nu va fi extras se va reporta pentru zilele urmatoare ramanand in continuare in bolul cu taloane.

* + - 1. Vouchere de cumparaturi in magazinele centrului comercial:

|  |  |  |  |
| --- | --- | --- | --- |
| **Magazin** | **Suma voucher (LEI)** | **Numar premii** | **Valoare totala (LEI)** |
| Papanini | 50 | 200 | 10000 |
| Michelle Flower | 50 | 50 | 2500 |
| X Optic | 300 | 30 | 9000 |
| Atipic | 150 | 50 | 7500 |
| Plafaria | 50 | 150 | 7500 |
| Kosarom | 50 | 100 | 5000 |
| Dovani | 100 | 100 | 10000 |
| Secuiana | 150 | 70 | 10500 |
| Tiffany Curatatorie | 50 | 100 | 5000 |
| Be You | 100 | 100 | 10000 |
| Larafarm | 100 | 100 | 10000 |
| HV Street | 100 | 100 | 10000 |
| Frapant | 30 | 100 | 3000 |
| Friscot | 50 | 100 | 5000 |
| Cake Expert | 50 | 100 | 5000 |
| Carrefour | 50 | 200 | 10000 |
| **TOTAL** |  | **1650** | **120000** |

Reguli de valorificare a voucherelor:

Voucherele acordate ca premii vor avea urmatoarea valabilitate: 28 iunie – 28 iulie 2024.

Voucherele sunt valabile doar in magazinul inscris pe voucher din ERA SHOPPING PARK.

La valorificarea voucherelor nu se acorda rest.

Voucherele nu pot fi preschimbate in bani.

Valoarea totala a premiilor instant este de **128.414,89 lei.**

Premiile instant se vor acorda pana la epuizare, in limita stocului disponibil. Daca Organizatorul epuizează premiile instant înainte de data de finalizare a Campaniei, acesta are opțiunea de a decide suplimentarea stocului sau poate decide in orice moment stoparea campaniei.

 **B. Premii acordate prin tragere la sorti**

Prin tragere la sorti vor fi acordate 4 premii dupa cum urmeaza:

1. LED TV LG clasa F 164cm UHD65UT81003LA, 1 buc x 3.899,9 lei TVA inclus
2. Consola Playstation 5 Slim 1TB Chassis white extra dualsense, 1 buc x 2.999,9 lei TVA inclus
3. Soundbar SONY HTS400, 1 buc x 1.149,9 lei TVA inclus
4. Coltar extensibil Symons din stofa cu sezlong, 1 buc x 6.8774,4 lei TVA inclus

Valoarea totala a premiilor acordate prin tragere la sorti este de **14.924,1 lei TVA inclus.**

**Premiile prin tragere la sorti vor fi extrase in ordinea de mai sus.**

4.2 Valoarea totala a premiilor acordate in prezenta Campanie este **143.338,99** **lei TVA inclus.**

4.3. Organizatorul nu își asuma răspunderea pentru calitatea sau viciile premiilor acordate in aceasta Campanie. Producătorul fiecărui produs sau prestatorul oricărui serviciu oferit cu titlu de premiu in cadrul Campaniei va remedia orice defect in cadrul perioadei de garanție, in conformitate cu termenii si condițiile prevăzute in certificatul de garanție ce însoțește premiul respectiv.

4.4 Pentru a intra in posesia atat a premiului instant cat si a premiului acordat prin tragere la sorti, câștigătorii nu vor efectua nici o alta plata suplimentara, indiferent de titlul acesteia.

**Art. 5 MODUL DE DESFASURARE AL CAMPANIEI**

5.1 Prezenta Campanie cuprinde **două mecanisme distincte, unul pentru premiile garantate și unul pentru premiul acordat prin tragere la sorți.**

5.2 Pentru a participa **la campania cu premii instant,** clienții care îndeplinesc condițiile mai sus menționate la Art. 3 trebuie să se prezinte la Info Desk-ul **Centrului Comercial ERA SHOPPING PARK** in ziua in care au făcut cumpărăturile, respectiv in ziua înscrisa pe bonurile fiscale, in **vederea validării condițiilor de participare** si primirii premiului instant.

5.3 Reprezentantul Organizatorului de la Info Desk-ul Centrului Comercial va valida **bonurile fiscale** in valoare totala de minim **200 lei din oricare magazin al centrului comercial** prezentate de participant si va înregistra datele personale ale acestuia in aplicație respectiv: **nume, prenume, telefon si semnatura**. Datele vor fi înregistrate de reprezentantul Organizatorului de la punctul de premiere al Centrului Comercial in format electronic folosind o aplicație software.

5.4 Prin semnătură digitala, clientul confirma autenticitatea informațiilor oferite. Semnătura, alături de celelalte informații, este un câmp obligatoriu si necompletarea lui atrage imposibilitatea participării la Campanie si, in consecința, imposibilitatea primirii premiului instant si/sau a incrierii la tombola.

5.5 In cazul in care aplicația de înscriere in campanie se blochează sau prezinta erori la preluarea datelor, participanții vor avea obligația (in situația in care doresc înscrierea in campanie) sa aștepte reluarea funcționarii acesteia pentru a se asigura ca datele au fost preluate. Fără a avea această confirmare, premiul instant nu poate fi acordat.In cazul defectării tabletei sau a imposibilității utilizării aplicației din diferite motive tehnice, participanții vor putea completa un proces verbal de predare-primire in cazul in care Organizatorul decide acest lucru.

5.6 Participanții la campania cu premii instant ce vor fi validați si declarați câștigători ai premiilor instant **vor fi înscriși automat in campania cu premiu prin tragere la sorti, daca nu își manifesta in mod expres refuzul cu privire la înscriere**. Dupa epuizarea premiilor instant, clientii care indeplinesc conditiile Art. 3.2 si au achizitionat produse de peste **200 lei magazine din oricare magazin al centrului comercial** se pot inscrie cu aceleasi date doar la tombola.

5.7 Cu bonurile fiscale in valoare cumulata de peste **200 lei** din **oricare magazin al centrului comercial,** clientul poate participa o singură dată la Campanie. Ca atare, fiecare bon fiscal pe baza căruia participantul a primit un premiu instant si/sau s-a inscris la tombola va fi ștampilat de reprezentantul Organizatorului, cu mesajul „**PREMIU ACORDAT**” si/sau “**VALIDAT**”, astfel încât acesta să nu poată fi folosit a doua oară.

5.8 Indiferent de valoarea bonurilor fiscale, în baza acestora nu pot fi acordate mai multe premii, ci unul singur (Exemplu: bonurile fiscale a căror valoare este de 400 de lei nu vor da dreptul clientului la 2 premii ci la unul singur).

5.9 Același participant are dreptul la cel mult **3 premii instant** pe toata perioada campaniei **28 iunie – 14 iulie 2024.** Astfel, un participant identificat prin acelasi numar de telefon mobil, utilizat la completarea formularului de inregistrare, are dreptul de a castiga cel mult **3 premii instant** pe toata perioada Campaniei.

5.10 Organizatorul este îndreptățit sa ia toate masurile necesare in caz de tentativa de fraudare a sistemului, abuz sau orice alta tentativa care ar putea afecta imaginea acestei Campanii.

**Art. 6 ACORDAREA PREMIULUI**

6.1 **Premiile instant**

6.1.1 Premiile instant se acorda prin intermediul taloanelor razuibile astfel: clientul care a indeplinit toate criteriile de participare mai sus mentionate si este validat va avea dreptul sa extraga din bolul cu taloane razuibile un singur talon. Prin razuirea acestuia va afla astfel premiul pe care l-a castigat. Participantul nu poate extrage decat un singur talon iar premiul pe care l-a castigat nu poate fi inlocuit cu un altul. Talonul odata razuit iar premiul aflat, va fi returnat personalului campaniei.

6.1.2 Premiile instant se acorda in limita disponibilitatii la alegere, pana la epuizarea acestora, numai după ce participantul respecta procedura de înscriere prevăzută de Art. 5 al prezentului regulament.

6.1.3 Premiile instant se vor acorda participanților in limita numărului de premii precizat la art. 4.1.

6.2 **Premii prin tragere la sorti**

6.2.1 Tragerea la sorți a premiilor va avea loc în data de **15 iulie 2024 intre orele** **12.00 - 14.00**  prin intermediul platformei [www.tragerilasorti.ro](file:///C%3A%5CUsers%5CRocsana%20Catrinescu%5CDownloads%5Cwww.tragerilasorti.ro). Tragerea la sorti se va realiza la sediul Organizatorului.

6.2.2 La tragerea la sorți a premiilor vor participa bonurile menționate ca valide și intrate în campanie, din care se vor extrage **1 câștigător** și **1 rezervă**, in aceasta ordine pentru fiecare premiu in parte, premiile fiind alocate in ordinea mentionata in Art. 4.1.B. In total se vor efectua **8 extrageri**. Premiile vor fi acordate câștigătorilor cu condiția ca acestia să nu fie invalidati ca urmare a nerespectării condițiilor prezentului Regulament.

6.2.3 Celelalte participări valide extra ale câștigătorilor vor fi excluse pentru extragerea rezervelor, astfel încât sa nu existe un participant cu statut atât de câștigător, cat si de rezerva. De asemenea, in cazul rezervelor, se vor elimina celelalte participări valide a unui participant desemnat de rezerva pentru a avea rezerve unice.

 6.2.4 Lista cuprinzând numele si prenumele câștigătorului va fi afișata pe site-ul [**www.era-iasi.ro**](http://www.era-iasi.ro)si la sediul Centrului Comercial **ERA SHOPPING PARK**  in termen de 48 de ore de la validarea câștigătorului, pe o perioada de **30 zile.**

 6.2.5 Premiile vor putea fi revendicate începând cu data de **22 iulie 2024**  si până in data de **31 iulie 2024** de luni pana vineri, in intervalul orar **10.00 - 16.00.**

6.2.6 Câștigătorii premiilor prin tragere la sorti ai Campaniei promoționale vor fi contactati în termen de 5 zile lucrătoare, de către un reprezentant al Organizatorului, pe numărul de telefon cu care s-a înscris în Campanie **pentru a fi validat**. Pentru validarea câștigătorului, participantul extras prin tragere la sorti trebuie să îndeplinească următoarele condiții:

* Sa poată fi contactat personal în termen de 5 zile lucrătoare de la data desemnării cu titlul de câștigător: reprezentantul Organizatorului va apela câștigătorul, in cel mai scurt timp de la extragere, pe numărul de telefon cu care s-au înregistrat în Campanie. În situația în care participantul nu poate fi contactat telefonic sau nu răspunde, in ziua respectiva, reprezentantul Organizatorului va proceda la trimiterea unui mesaj text de informare;
* La momentul la care este contactat de reprezentantul organizatorului sa răspundă si sa confirme datele de înregistrare: nume și prenume.

 6.2.7 În vederea **acordării premiului** prin tragere la sorti, câștigătorul va prezenta Organizatorului pentru certificarea calității sale, următoarele documente:

* **actul de identitate aflat in termenul de valabilitate;** reprezentantul Organizatorului nu va face o copie a documentului, doar va verifica corectitudinea datelor;
* **bonul/bonurile fiscal în original, cu care s-a înscris în Campanie**;

Dacă informațiile cuprinse pe bonul/bonurile și în actul de identitate coincid cu cele înscrise in aplicatie, atunci câștigătorul va intra în posesia premiului conform prezentului Regulament.

6.2.8 Organizatorul poate decide **invalidarea câștigătorului** în cazul în care:

a. câștigătorul nu poate fi contactat în cele 3 zile lucrătoare de la data extragerii;

b. câștigătorul refuză cu rea-credință și nemotivat prezentarea datelor de identificare la momentul la care este contactat telefonic;

b. câștigătorul refuză cu rea-credință și nemotivat prezentarea actului de identitate sau a bonului/bonurilor in original;

c. datele din actul de identitate/ datele din bonul/bonurile fiscale nu corespund cu cele oferite de participant reprezentantului Organizatorului de la Info Desk pentru înscrierea la Campanie;

d. câștigătorul nu respectă termenul de prezentare in vederea ridicării premiului menționat în cadrul art. 6.2.5;

e. câștigătorul nu îndeplinește oricare dintre condițiile pentru participarea la Campanie, prevăzute în cadrul acestui Regulament;

f. câștigător a mai fost extras si a câștigat deja un premiu in cadrul Campaniei;

g. câștigătorul își manifesta expres refuzul de a ridica premiul, verbal, prin cerere scrisa sau prin intermediul e-mail-ului înaintat Organizatorului.

**Invalidarea câștigătorului ca urmare a nerespectării termenilor si condițiilor prezentului Regulament duce la pierderea dreptului participantului câștigător de a revendica premiul.**

6.2.9 **În situația invalidării unui câștigător, reprezentantul Organizatorului va avea dreptul sa contacteze, pe rând și în ordinea în care acestea au fost extrase, rezervele câștigătorului invalidat. Premiul se va acorda rezervei extrase care va fi validata preliminar conform condițiilor prezentului Regulament aplicabile câștigătorului.**

 6.2.10 Predarea premiului de către Organizator fiecărui câștigător al unui Premiu prin tragere la sorti se va realiza in baza unui **proces verbal** semnat de Organizator si de câștigător. Din momentul predării premiului, Organizatorul este eliberat de orice alta obligație fata de câștigător.

 6.2.11 Predarea premiului poate (dar nu este obligatoriu) sa fie un eveniment public. Toate premiile acordate in cadrul acestei Campanii trebuie sa fie revendicate in conformitate cu prevederile prezentului Regulament pana in data de **31 iulie 2024,** în caz contrar premiile nerevendicate nu mai sunt datorate de către Organizator. **Nerevendicarea premiului pana la termenul menționat anterior atrage pierderea dreptului participantului câștigător de a-l revendica ulterior acestei date**.

 6.2.12 Premiile acordate în cadrul extragerii dar neatribuite datorită nerespectării condițiilor prezentului regulament de către potențialii câștigători sau de către rezervele acestora vor rămâne la dispoziția Organizatorului, acesta putând decide discreționar folosința si destinația acestora.

6.2.13Organizatorul **nu își asuma responsabilitatea**:

a. erorii de imprimare sau alte erori referitoare la bonul fiscal sau in cazul in care bonul fiscal este ilizibil;

b. pierderea bonului fiscal ori deteriorarea ce-l face ilizibil; pentru calitatea premiilor oferite în cadrul acestei Campanii, garanția și răspunderea pentru calitate aparținând producătorului/ furnizorului premiilor;

c. pentru deteriorarea, dispariția sau sustragerea premiilor după momentul preluării lor de către câștigător;

d. pentru prejudiciile suferite de către câștigători în legătură cu premiile sau daune cauzate de către câștigători unor terți în legătură cu premiile, ulterior momentului preluării acestora, indiferent de natura acestor prejudicii, incluzând dar fără a se limita la, vătămări corporale și/sau vătămări ale sănătății, respectiv vătămări sau daune aduse patrimoniului acestora; Organizatorul este exonerat de orice răspundere de către câștigător, acordul de voință al acestuia fiind dat prin simpla participare la prezenta Campanie.

**Art. 7. TAXE ŞI IMPOZITE**

7.1. Orice obligație de natură fiscală în legatură cu premiul caştigat este în sarcina exclusivă a câştigătorului, cu excepţia impozitului ce trebuie reţinut la sursă conform prevederilor legale în vigoare - Titlul III din Legea 571/2003 privind Codul Fiscal, cu modificările si completările ulterioare – in cazul in care acesta este datorat.

7.2. Prin simpla participare la Campanie, participanții declara ca sunt de acord cu mecanismul de impozitare aplicat de Organizator.

**Art.8. INCETAREA / SUSPENDAREA CAMPANIEI**

8.1. Campania poate înceta înainte de termen, in cazul apariției unui eveniment ce constituie forța majora, inclusiv in cazul imposibilității Organizatorului, din motive independente de voință acestuia, de a continua Campania sau printr-o decizie a Organizatorului.

8.2. Campania poate fi suspendată în baza deciziei Organizatorului, decizia de suspendare fiind anunțată în prealabil în condițiile Art. 1.3.

8.3 În situațiile avute in vedere la art. 8 alin. 1 si 2, Organizatorul nu mai are nicio obligație către participanți, cu privire la returnarea unei sume bănești sau plata unei sume bănești cu titlu de despăgubire sau altele asemenea. Încetarea înainte de termen a Campaniei urmează a fi adusa la cunoștință publica in modalitățile prevăzute la art. 1 alin. 3.

**Art.9. CONTESTATII**

* 1. Cererea scrisa, expresa si motivata, a participanților la prezenta Campanie, in vederea sesizării Organizatorului cu privire la orice nereguli constatate in desfășurarea Campaniei sau orice nerespectări ale Regulamentului, poate fi depusa oricând la Biroul de Administrație din cadrul Centrului Comercial pe Durata Campaniei, **însă nu mai târziu de ora 17.00 a zilei de 17 iulie 2024**. Orice sesizare depusa după trecerea termenului de mai sus nu va mai fi luata in considerare. In cuprinsul sesizării, participanții vor completa si datele de contact (i.e. adresa / email) unde răspunsul la sesizare trebuie expediat.
	2. Soluționarea contestațiilor se va efectua in termen de maximum 30 (treizeci) de zile lucrătoare de la depunerea acestora. Răspunsul la sesizare va fi comunicat de către Organizator, participantului, prin posta sau email, la adresa indicata in sesizarea depusa.
	3. În cazul în care în urma unor verificări ulterioare, se constată că una sau mai multe dintre regulile de participare nu au fost respectate, Organizatorul îşi rezerva dreptul de a retrage premiul acordat.
	4. Organizatorul este îndreptățit sa ia toate masurile necesare in caz de tentativa de frauda a Campaniei si in caz de abuz din partea participanților.

**Art. 10 INFORMARE PRIVIND PRELUCRAREA DATELOR CU CARACTER PERSONAL**

10.1. Informații privind prelucrarea datelor cu caracter personal sunt prevăzute în Anexa nr. 1 la prezentul Regulament oficial.

10.2 Solicitările/reclamațiile privitoare la prelucrarea datelor cu caracter personal in legătură cu Campania se pot depune conform indicațiilor din Anexa nr. 1.

**Art.11 DISPOZITII FINALE**

11.1Participanții la prezenta Campanie acceptă să se conformeze întocmai acestui Regulament. Validarea si acordarea premiilor se va face conform prezentului Regulament.

11.2 Eventualele litigii apărute intre Organizator, pe de o parte, si oricare dintre Participanți, pe de alta parte, se vor rezolva pe cale amiabila sau, in cazul in care aceasta cale nu va fi posibila, litigiile vor fi soluționate de către instanța competenta de la sediul Organizatorului. Legea aplicabila este legea romana.

11.3 Regulamentul oficial a fost redactat in 1 exemplar original.

Organizator **ERMES HOLDING SRL,**

Prin Administrator,

**Anexa 1**

**NOTĂ DE INFORMARE PENTRU PRELUCRAREA DATELOR**

**CU CARACTER PERSONAL**

Noi suntem **ERMES HOLDING S.R.L.**, o societate comerciala cu sediul social în Bucureşti Sectorul 2, Strada Barbu Vacarescu, Nr. 201, GLOBALWORTH TOWER, Biroul Nr. 25, Etaj 11, înregistrata la Registrul Comerţului Bucuresti cu nr. J40/13786/2005, cod unic de înregistrare RO 17852937, in calitate de Operator de date cu caracter personal (denumită în continuare „Organizatorul”, „noi”).

Această notă de informare prezintă modul în care vă prelucrăm datele personale când participaţi la Campania promoțională: **“Cautam cel mai cel suporter”** organizată de noi în perioada 28 iunie – 14 iulie 2024 și descrie drepturile pe care le aveți.

|  |
| --- |
| ***Ce date colectam de la dvs.*** |
| În cadrul Campaniei, colectăm și prelucrăm următoarele tipuri de date cu caracter personal:1. Pentru Participanții la Campanie vor fi prelucrate:
* **nume, prenume, număr de telefon, semnătură;**
1. Pentru Câștigătorii premiilor acordate în cadrul Campaniei, în plus față de cele de mai sus:
* codul numeric personal pentru efectuarea formalităților necesare pentru reținerea la sursa si plata impozitelor aferente câștigului;
* semnătura (de ex: pe procesul verbal de predare-primire a premiilor).
 |
| ***De ce colectam/prelucram datele dvs. cu caracter personal*** |
| Prelucram datele cu caracter personal pentru organizarea și desfășurarea prezentei Campanii, pentru desemnarea și validarea Câștigătorilor, pentru atribuirea premiilor și îndeplinirea obligațiilor fiscale și financiar-contabile ale Organizatorului, precum și pentru publicarea listelor de câștigători, atunci când avem obligația legală de a o face. |
| ***În baza căror temeiuri juridice prelucrăm datele dumneavoastră*** |
| Datele dvs. vor fi prelucrate astfel:* Datele furnizate de Participanți și Câștigători în vederea înscrierii la Campanie și pentru livrarea premiilor sunt prelucrate în temeiul executării unui contract (acceptarea termenilor și condițiilor Regulamentului Campaniei echivalează cu semnarea unui contract);
* CNP-ul și alte date ale câștigătorilor care sunt prelucrate in vederea efectuării formalităților necesare pentru reținerea la sursa si plata impozitelor aferente câștigului sunt prelucrate în temeiul obligațiilor legale aplicabile, potrivit Codului fiscal;
* Publicarea listei câștigătorilor este efectuată în temeiul obligației legale a Organizatorului de a publica astfel de liste, potrivit legislației privind organizarea de promoții și concursuri/loterii publicitare;
* Datele rezultate din efectuarea de verificări privind validarea înscrierii participanților sunt prelucrate în temeiul interesului legitim al Operatorului pentru a organiza si desfășura Campania;
* Păstrarea datelor ulterior încheierii Campaniei și înmânării premiilor reprezintă o prelucrare în temeiul interesului legitim al Operatorului, pentru a putea dovedi desfășurarea Campaniei și acordarea premiilor, precum si in temeiul obligațiilor legale aferente legislației financiar- contabile ce impune păstrarea documentelor contabile pentru o anumită perioadă;
* În cazul în care v-ați exprimat acordul pentru transmiterea de comunicări comerciale (marketing), temeiul acestei prelucrări va fi consimțământul dvs.
 |
| ***Cât timp vom păstra datele*** |
| Datele personale ale Participanților declarați necâștigători vor fi stocate timp de 60 de zile de la încheierea Campaniei. Datele cu caracter personal ale câștigătorilor vor fi păstrate conform prevederilor legale aplicabile in materie financiar-contabila, respectiv 10 (zece) ani de la data încheierii exercițiului financiar în care a avut loc Campania.În cazul în care avem obligația de a publica liste ale câștigătorilor, acestea vor fi menținute timp de maxim 30 de zile de la publicare.Convorbirile telefonice care conțin date personale ale participanților la Campanie vor fi stocate atât cat este necesar pentru îndeplinirea scopurilor pentru care au fost colectate, cu respectarea procedurilor interne privind retenția datelor, dar nu mai mult de 3 ani de la data colectării acestora.Datele aferente activității de marketing (nr. de telefon) vor fi păstrate până la retragerea consimțământului dvs. sau timp de 2 ani de la ultima comunicare cu dvs. La expirarea perioadei de stocare a datelor cu caracter personal, Operatorul va șterge/ distruge aceste date de pe mijloacele de prelucrare si stocare, impunând Împuterniciților obligații similare. |
| ***Cui dezvăluim datele dvs. personale*** |
| **Dezvăluirea datelor în grupul nostru de societăți**Datele dvs. personale pot fi distribuite către orice altă societate care este membră a grupului nostru, în cazul în care considerăm că acest lucru este în interesul nostru legitim pentru scopuri administrative interne sau pentru auditarea și monitorizarea proceselor noastre interne.Accesul la datele dvs. personale este limitat numai la acei angajați cărora le sunt necesare acele informații pentru scopuri profesionale, și alte persoane numite de aceștia pentru îndeplinirea unor sarcini, în special angajați de la departamentele de IT și securitate.**Dezvăluirea datelor către terți**Vom dezvălui partea necesară din datele personale numai în măsura în care sunt necesare și numai următoarelor categorii de terți: * dacă este cazul, societății care ne furnizează servicii de organizare şi promovare de evenimente (promoteri care colectează datele în numele Organizatorului, colaboratori).
* societăți care furnizează produse si servicii Operatorului sau împuterniciților acestuia, cum ar fi furnizori de sisteme IT si furnizorii de servicii de asistenta aferenți.
* curieri implicați în livrarea premiilor.
* alte entități cum ar fi autorități de reglementare, contabili, auditori, avocați sau alți experți externi, in cazul in care activitatea lor necesită aceste informații.

De asemenea, vom mai dezvălui datele dvs. personale unor terți în următoarele situații:* în cazul în care ne solicitați sau ne dați acordul în acest sens;
* persoanelor care pot demonstra că dețin autoritatea legală de a acționa în numele dvs.;
* în cazul în care este interesul nostru legitim să facem acest lucru pentru a administra, extinde sau dezvolta activitatea comercială (ex: în cazul în care societatea noastră, sau o parte substanțială din bunurile sale, este achiziționată de un terț, situație în care datele personale pe care societatea noastră le deține vor constitui unele dintre activele transferate);
* în cazul în care avem obligația de a dezvălui datele dvs. personale pentru a respecta o obligație legală, orice solicitare legală din partea autorităților, și după cum poate deveni necesar pentru a îndeplini anumite cerințe de securitate națională sau de aplicare a legii sau a de preveni anumite activități ilegale;
* pentru a răspunde oricăror pretenții, pentru a ne proteja drepturile noastre sau ale unui terț, pentru a proteja siguranța oricărei persoane sau pentru a preveni orice activitate ilegală; sau
* pentru a proteja drepturile, proprietățile sau siguranța noastră, a angajaților noștri, a clienților săi, a furnizorilor sau a altor persoane.
 |
| **Restricții legate de utilizarea datelor personale de către destinatari**Terții cărora le punem la dispoziție informațiile dvs. personale în scopurile menționate mai sus sunt limitați (prin lege sau prin contract) cu privire la modul în care pot folosi datele dvs. personale pentru scopurile specifice pe care le-am identificat noi. Întotdeauna ne vom asigura că oricăror terți cărora le divulgăm voluntar informațiile dvs. personale sunt supuși obligațiilor de confidențialitate și securitate în acord cu prezenta notă de informare și legislația aplicabilă (pentru evitarea dubiilor, acest lucru nu se poate aplica acolo unde divulgarea nu este decizia noastră).Cu excepția celor detaliate mai sus, noi nu vom divulga vreunui terț şi cu atât mai puțin comercializa vreo parte din datele dvs. personale fără a vă anunța, sau, dacă este cazul, fără a obține în prealabil consimțământul dvs. |
| ***Ce drepturi aveți*** |
| **Dreptul de a vă retrage consimțământul:** în cazul prelucrărilor de date efectuate în baza consimțământului dumneavoastră, vă puteți retrage consimțământul în orice moment fără ca acest lucru să afecteze prelucrarea anterioară sau relația dumneavoastră cu noi, cu respectarea principiilor de proporționalitate si subsidiaritate, conform legislației privind protecția datelor cu caracter personal.**Dreptul de acces:** Puteți solicita informații legate de datele personale pe care le deținem despre dumneavoastră, inclusiv informații legate de categoriile de date pe care le deținem sau pe care le controlăm, pentru ce sunt folosite acestea, sursa din care le-am colectat dacă le-am obținut indirect și cui sunt divulgate aceste date, dacă este cazul. Vă vom oferi o copie a datelor dumneavoastră personale la cerere. Dacă solicitați mai multe copii ale datelor dumneavoastră personale, vă putem percepe o taxă rezonabilă bazată pe costurile administrative.**Dreptul la rectificare:** Puteți obține de la noi rectificarea datelor personale pe care le prelucrăm referitoare la dumneavoastră. Depunem eforturi rezonabile pentru a menține datele personale aflate în posesia noastră care sunt utilizate în mod continuu, corecte, complete, actualizate și relevante, pe baza celor mai recente informații de care dispunem. **Dreptul la restricționare:** Puteți obține din partea noastră restricționarea prelucrării datelor dumneavoastră personale, în cazul în care: * contestați corectitudinea datelor dumneavoastră personale, pentru perioada de care avem nevoie pentru a verifica corectitudinea,
* prelucrarea este nelegală dacă solicitați restricționarea prelucrării în locul ștergerii datelor dumneavoastră personale,
* nu mai avem nevoie de datele dumneavoastră personale, dar dumneavoastră le solicitați pentru stabilirea, exercitarea sau apărarea pretențiilor legale, sau
* aveți obiecții legate de prelucrare în timp ce noi verificăm dacă motivele noastre întemeiate prevalează.

**Dreptul la ștergere:** Aveți dreptul să ne solicitați să ștergem datele personale pe care le prelucrăm despre dumneavoastră. Trebuie să ne conformăm acestei cereri dacă prelucrăm datele dumneavoastră personale, si dacă:* datele personale nu mai sunt necesare pentru îndeplinirea scopurilor pentru care au fost colectate;
* persoana vizata se opune prelucrării din motive legate de situația sa particulara;
* datele cu caracter personal au fost prelucrate ilegal;
* datele personale trebuie șterse pentru respectarea unei obligații legale care ne revine.

cu excepția cazului în care datele sunt necesare:* pentru exercitarea dreptului la liberă exprimare și la informare;
* pentru a ne conforma unei obligații legale pe care o avem;
* în scopuri de arhivare în interes public, științific sau pentru studii istorice sau în scopuri statistice; sau
* pentru constatarea, exercitarea sau apărarea unui drept în instanță.

**Dreptul de a vă opune:** Puteți să vă opuneți în orice moment la prelucrarea datelor dumneavoastră personale din motive legate de situația dumneavoastră particulară, cu condiția ca prelucrarea să nu se bazeze pe consimțământul dumneavoastră ci pe interesele noastre legitime sau pe cele ale unui terț. În acest caz nu vom mai prelucra datele dumneavoastră personale, cu excepția cazului în care (i) putem dovedi motive legitime și imperioase care justifică prelucrarea și care prevalează asupra intereselor, drepturilor și libertăților dumneavoastră sau (ii) sau în cazul în care scopul este constatarea, exercitarea sau apărarea unui drept în instanță. Dacă obiectați la prelucrare, vă rugăm să specificați dacă doriți, de asemenea, ca datele dumneavoastră personale să fie șterse, în caz contrar noi doar le vom restricționa.Pentru orice solicitări legate de exercitarea drepturilor dvs., va rugam sa ne contactați la adresa gdpr@masrei.com sau sa ne transmiteți o cerere scrisa la adresa din București, str. Barbu Văcărescu, nr. 201, etaj. 11. De asemenea, aveți dreptul sa depuneți o plângere la Autoritatea Naționala pentru Supravegherea Prelucrării Datelor cu Caracter Personal (“ANSPDCP”), accesând site-ul web [www.dataprotection.ro](http://www.dataprotection.ro). |
| ***Vă rugăm să rețineți*** |
| **Perioada de timp:** Vă vom răspunde la cerere în termen de o lună, perioadă care poate fi prelungită cu până la încă 2 luni, din cauza unor motive specifice legate de drepturile dumneavoastră sau de complexitatea cererii dumneavoastră. În orice caz, dacă această perioadă este prelungită, vă vom anunța în privința termenului de prelungire și a motivelor care au dus la această prelungire.**Restricționarea accesului:** În anumite situații, s-ar putea să nu vă putem acorda accesul la toate sau o parte a datelor dumneavoastră personale din cauza unor restricții legale. Dacă vă refuzăm cererea de acces, vă vom comunica motivul acestui refuz.**Imposibilitatea identificării:** În anumite cazuri, s-ar putea să nu vă putem identifica datele personale din cauza elementelor de identificare pe care ni le furnizați în cerere. În astfel de cazuri, dacă nu vă putem identifica drept persoană vizată, nu putem da curs cererii dumneavoastră în conformitate cu această secțiune, cu excepția cazului în care ne oferiți informații suplimentare care să ne permită să vă identificăm. Vă vom informa și vă vom da posibilitatea de a ne oferi astfel de detalii suplimentare.**Exercitarea drepturilor dumneavoastră:** Pentru a vă exercita drepturile, vă rugăm să ne contactați în scris (inclusiv electronic) la detaliile de contact oferite mai jos. |
| ***Date de contact*** |
| Vă rugăm să adresați întrebările dumneavoastră privind subiectul protecției datelor și orice cerere pentru exercitarea drepturilor dumneavoastră la următoarele informații de contact:Email: gdpr@masrei.comDacă aveţi o nemulţumire cu privire la modul în care prelucrăm datele dumneavoastră, am prefera să ne contactaţi pe noi direct pentru a vă putea soluţiona problema. Cu toate acestea, puteţi contacta Autoritatea Națională de Supraveghere a Prelucrării Datelor cu Caracter Personal prin website-ul lor (www.dataprotection.ro). Puteți găsi informații suplimentare privind procedura ANSPDCP de soluționare a plângerilor la: <http://www.dataprotection.ro/?page=procedura_de_soluţionare_a_plangerilor>. |
| ***Modificarea notei de informare*** |
| Organizatorul are dreptul de a modifica prezenta Anexa la Regulamentul Campaniei oricând pe durata desfășurării Campaniei, fără însă a afecta în mod negativ sau a restrânge suplimentar drepturile si libertățile persoanelor vizate. Orice astfel de modificare va fi adusă la cunoștința Participanților prin aceleași mijloace prin care au fost încunoștințate cu privire la Regulamentul Campaniei. |

Organizator **ERMES HOLDING SRL**

Prin Administrator,